stanford-oval/wikipedia huggingface dataset:
Stephen Thompson
Vapaaottelu > UFC > Mestaruusotteluiden jälkeen (2017–)

Thompson otteli seuraavan kerran 4. marraskuuta 2017 Jorge Masvidalia vastaan New Yorkissa oltuaan sitä ennen poissa polvivamman vuoksi. Hän voitti kamppailun tuomariäänin (30–26, 30–27, 30–27).
Toukokuussa 2018 Thompson kohtasi Darren Tillin hänen kotikaupungissaan Liverpoolissa. Thompson hävisi viisieräisen ottelun tuomariäänin (47-48, 46-49, 46-49).
Thompson palasi takaisin ottelemaan lähes kymmenen kuukauden tauon jälkeen erinäisten jalkavammojen vuoksi. Hän kohtasi entisen kevytsarjan mestarin Anthony Pettisin, joka haastoi Thompsonin välisarjan otteluun. Kamppailu käytiin maaliskuussa 2019 Nashvillessä, jossa Thompson hävisi kamppailun tyrmäyksellä viisi sekunttia ennen toisen erän loppua. Se oli samalla hänen uran ensimmäinen tyrmäystappio. Marraskuussa Thompson otteli vielä Vicente Luqueta vastaan UFC 244 -tapahtumassa. Hän voitti kamppailun tuomariäänin (30–26, 30–26, 29–27).
Joulukuussa 2020 Thompson kohtasi Geoff Nealin, joka oli voittanut kaikki viisi otteluaan UFC:ssä. Thompson voitti UFC Fight Night: Thompson vs. Neal -tapahtumassa käydyn kamppailun tuomariäänin (50–45, 50–45, 50–45) ja ansaitsi ottelustaan Illan suoritus-bonuksen.
Heinäkuussa 2021 Thompson otteli Gilbert Burnsia vastaan, joka oli otellut edellisessä ottelussaan välisarjan mestaruudesta. Kaksikon välisen voittajan olisi määrä otella uudelleen välisarjan mestaruudesta. Thompson hävisi UFC 264 -tapahtumassa käydyn kamppailun tuomariäänin (28–29, 28–29, 28–29). Joulukuussa Thompson kohtasi UFC:n välisarjan 10. sijoitetun Belal Mohammadin. Ottelu käytiin UFC Fight Night: Lewis vs. Daukaus -tapahtumassa, jossa hän hävisi ottelun tuomariäänin (25–30, 26–30, 26–30). Thompson ei kyennyt vastaamaan Mohammadin painimiseen ja jäi 3-eräisen ottelun aikana alakynteen.
Yksityiselämä

Thompsonin sisko on naimisissa Carlos Machadon kanssa ja hänen nuorempi veli Tony, on naimisissa vapaaottelija Chris Weidmanin siskon kanssa.
Thompson allekirjoitti sopimuksen kansainvälisen mallitoimiston IMG Modelsin kanssa 2017.
Saavutukset > Potkunyrkkeily

International Sport Karate Association
Georgian osavaltion keskisarjan mestaruus
Kaakkoisen keskisarjan mestaruus
International Kickboxing Federation
Kaakkoisen ylemmän välisarjan mestaruus
Kansallisen keskisarjan turnauksen mestaruus
Kansallisen alemman raskaansarjan turnauksen mestaruus
Kansallisen alemman raskaansarjan mestaruus
Pohjois-Amerikan alemman raskaansarjan turnauksen mestaruus
Alemman raskaansarjan mestaruus
Professional Karate Commission
Kansallisen ylemmän välisarjan mestaruus
Kansallisen alemman raskaansarjan mestaruus
USAKBF
Pohjois-Amerikan keskisarjan mestaruus
Alemman raskaansarjan mestaruus
World Pan Amateur Kickboxing Association
Alemman raskaansarjan mestaruus
International Amateur Karate-Kickboxing Sport Association
Alemman raskaansarjan mestaruus
World Association of Kickboxing Organizations
Alemman raskaansarjan mestaruus
Saavutukset > Vapaaottelu

UFC
Illan tyrmäys (kerran, vs. Dan Stittgen)
Illan suoritus (kolmesti, vs. Robert Whittaker, Jake Ellenberger, Johny Hendricks)
Illan kamppailu (kerran, vs. Tyron Woodley)
Aurora: Vaarallinen tehtävä

| Aurora: Vaarallinen tehtävä> Aurora: Operation Intercept |
| --- | --- |

Ohjaaja:  Paul Levine
Käsikirjoittaja:  Paul Levine
Säveltäjä:  Richard Marvin
Kuvaaja:  John Newby
Leikkaaja:  Barry Zetlin
Pääosat:  Bruce Payne Natalya Andreychenko Lance Henriksen
Valmistustiedot
Valmistusmaa:  Yhdysvallat
Tuotantoyhtiö:  Hess/Kallberg Productions
Ensi-ilta:  1995
Kesto:  94 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Aurora: Vaarallinen tehtävä (Aurora: Operation Intercept) on vuonna 1995 julkaistu yhdysvaltalainen elokuva. Elokuvan kesto on 94 minuuttia.
Juoni

Aurora-niminen pommikone kaapataan ja sillä yritetään tehdä isku Valkoiseen taloon. Yhdysvallat lähettää parhaat sotilaansa estämään iskua.
Roolit

| 0 | 1 | 2 |
| --- | --- | --- |
|  Bruce Payne  | … |  Gordon Pruett   |
|  Natalya Andreychenko  | … |  Francesca Zaborszin   |
|  Lance Henriksen  | … |  William Stenghel   |
|  Corbin Bernsen  | … |  Flight Engineer Murphy   |
|  Curt Lowens  | … |  Zaborszin   |
|  John Stockwell  | … |  Andy Aldrich   |
|  Michael Champion  | … |  Johann Wells   |
|  Dennis Christopher  | … |  Victor Varenkov   |
|  Corinne Bohrer  | … |  Sharon Pruett   |
Aiheesta muualla

Aurora: Vaarallinen tehtävä Internet Movie Databasessa (englanniksi)
Tabuk (kaupunki Saudi-Arabiassa)

| Tabuk (تبوك) |
| --- | --- |

 Tabuk
 Koordinaatit: 28°23′50″N, 36°34′44″E 
Valtio:   Saudi-Arabia
Provinssi:  Tabuk
Korkeus:  760 m
Väkiluku (2010):  512 629
Aikavyöhyke:  UTC+3
Infobox OKVirheellinen NIMI-arvo: 
Tabuk (arab. تبوك‎, Tabūk) on kaupunki Tabukin provinssissa Saudi-Arabian luoteisosassa. Se on provinssinsa pääkaupunki. Vuoden 2010 väestönlaskennan mukaan kaupungissa asui 512 629 asukasta ja se on siten Saudi-Arabian kahdeksanneksi suurin kaupunki.
Tabukissa vallitsee aavikkoilmasto. Vuorokauden ylin lämpötila vaihtelee 18–39 °C:n välillä ja alin lämpötila 4–24 °C:n välillä. Viilein kuukausi on tammikuu ja lämpimin elokuu. Vuosittainen sadanta on noin 30 millimetriä. Sateisin kuukausi on tammikuu, jolloin sataa noin kuusi millimetriä. Kesäkuun ja syyskuun välisenä aikana sadetta ei saada juuri lainkaan.
Aiheesta muualla

Kuvia tai muita tiedostoja aiheesta Tabuk Wikimedia Commonsissa
Tervonen

Tervonen on suomalainen sukunimi, joka on muun muassa seuraavilla henkilöillä:
Edvard Tervonen (1868–1948), baptistisaarnaaja
Henrik Tervonen (1756–1833), maanviljelijä ja valtiopäivämies
Juho Tervonen (1885–1971), kääntäjä
Juuso Tervonen (s. 1994), jääpalloilija
Kai Gideon, oik. Kai Gideon Tervonen (s. 1959), iskelmälaulaja
Kai Tervonen (s. 1966), Hämeenlinnan Pallokerhon toimitusjohtaja
Miia Tervonen, o.s. Karppanen (s. 1990), pesäpalloilija
Onni Gideon Tervonen, Onni-klovni (1921–1994), muusikko, säveltäjä ja viihdyttäjä
Taina Tervonen (s. 1973), toimittaja, dokumenttiohjaaja, kirjailija ja kielenkääntäjä
Tanja Kari, o.s. Tervonen (s. 1971), vammaisurheilija
Toivo Tervonen (1904–1977), baptistisaarnaaja
Toni Tervonen (s. 1977), jalkapalloilija
Tuomas Tervonen (s. 1975), pesäpalloilija
Viljo Tervonen (1917–2011), opettaja, kääntäjä, suomalais-unkarilaisten kulttuurisuhteiden tutkija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
TUI fly Belgium

| TUI fly Belgium |
| --- | --- |
 IATA: TB  –  ICAO: JAF 
Kutsukoodi:  BEAUTY
Perustettu:  2003
Laivaston koko:  28 (2016)
Solmukohdat:  Brysselin lentoasema
Emoyhtiö:  TUI AG
TUI fly Belgium (IATA: TB, ICAO: JAF, kutsukoodi: BEAUTY) on belgialainen lentoyhtiö. Se on perustettu vuonna 2003 nimellä TUI Airlines Belgium. Vuonna 2005 se liitettiin TUI AG -konserniin, jonka yhteydessä nimeksi vaihtui Jetairfly. Alkuperäinen nimi palautettiin 2016 TUI:n brändien yhdistämisprojektissa, ja myöhemmin nimi muuttui nykyiseen muotoonsa. TUI fly Belgiumin kotikenttä on Brysselin lentoasema.
TUI-konserniin kuuluvat lisäksi TUI Airways Yhdistyneessä kuningaskunnassa, TUI fly Netherlands Hollannissa, TUI fly Nordic Pohjoismaissa, TUI fly Deutschland Saksassa sekä Corsair International Ranskassa.
Laivasto

Heinäkuussa 2016:
| Konetyyppi | Määrä laivastossa | Matkustajia |
| --- | --- | --- |
| Airbus A320-200 | 2 | 180 |
| Boeing 737-400 | 1 | 165 |
| Boeing 737-700 | 6 | 148 |
| Boeing 737-800 | 14 | 189 |
| Boeing 767-300ER | 1 | 295 |
| Boeing 787-8 | 1 | 300 |
| Embraer 190 | 3 | 112 |
Laivasto > Laivaston kehitys

TUI fly Belgium, silloinen Jetairfly, sai ensimmäisen Boeing 787-8 -lentokoneensa (OO-JDL) 4. joulukuuta 2013. Yhtiöstä tuli ensimmäinen belgialainen Boeing 787 -konetta käyttävä lentoyhtiö. Konetyypin oli tarkoitus korvata yhtiön Boeing 767:t ja palvella Meksikon ja Karibian reiteillä.
Aiheesta muualla

Kuvia tai muita tiedostoja aiheesta TUI fly Belgium Wikimedia Commonsissa
Jetairfly
TUIfly
Jetairflyn Embraer 190-100
Aurora (albumi)

| Aurora Mikko Kuustonen |
| --- | --- | --- |

Studioalbumin tiedot
 Äänitetty : Finnvox & Millbrook
 Julkaistu: 1994
 Formaatti: CD, LP
 Tyylilaji: rock
 Kesto: 44.38
 Levy-yhtiö: Columbia / Sony Music Entertainment
Mikko Kuustosen muut julkaisut
| Abrakadabra 1992 | Aurora 1994 | Valon valtakunta 1994 |
Aurora on Mikko Kuustosen vuonna 1994 julkaistu studioalbumi. Albumi on ylittänyt kultalevyn rajan.
Kappaleet

Aurora – 5.13
Kuume – 4.13
Kylmä kuningatar – 4.51
Taikuri – 3.17
Hei kuu tee yö – 3.28
Lohduntuoja – 2.11
Tanssi sisko tanssi – 5.31
Tuli ja jää – 4.05
Kultaa ja mirhamia – 3.49
Neljä timanttia – 3.43
Odotan – 4.18
Tekijät

Mikko Kuustonen – Laulu, huuliharppu
Esa Kaartamo – Kitarat, flyygeli, usva
Jarmo Nikku – Kitarat
Olli Haavisto – Pedal steel, dobro, kissalauta
J-P Virtanen – kosketinsoittimet
Frank Tikka – Basso
Anssi Nykänen – Rummut
Mongo Aaltonen – Percussiot, congat
Maarit Hurmerinta – Taustalaulu
Kim Lönnholm – Taustalaulu
Abraham Laboriel – Basso
Hessu Silvennoinen – Kitarat
Arto Tamminen – Sello
Dan Tigerstedt – Puhe
Aiheesta muualla

Aurora discogs.com -sivustolla
Mikko Kuustonen
| --- | --- |
Studioalbumit:   Jää kuuntelemaan  Musta jalokivi  Abrakadabra  Aurora  Valon valtakunta  Siksak  Seepran varjo  Atlantis  Musta  Hietaniemi  Profeetta  Agricolankatu 11  Omaelämäkerran laulut 
Yhteisalbumeita:   Kaartamo Kettunen Kuustonen  Laulava Sydän – Kaartamo Kettunen Kuustonen  Pont Neuf  Joutomailla  Kirjeitä  Profeetta  Kuu ja tähdet - Laulut, tarinat ja ystävät 
Kokoelmat:   Lauluja Linnunradan laidalta: Parhaat 1991–1998  30 unohtumatonta laulua  The Essential Mikko Kuustonen  38 unohtumatonta 
Video/DVD:  Yksi ilta
Singlet:   "Enkelit lentää sun uniin"  "Taivas varjele"  "Kaktusviinaa"  "Tunnen tämän ikävän"  "Abrakadabra"  "Hopealanka"  "Kuume"  "Aurora"  "Taikuri"  "Kultainen sydän ja palava mieli" (Mikko Kuustonen & Maarit)  "Kuka tietää"  "Tulilientä ja dieseliä"  "Onnentyttö"  "Saman taivaan alla"  "Neiti kaihomieli"  "Maailmanpyörä"  "Hyvällä tuulella"  "11. hetki"  "Pecos Bill"  "Kuningatar" (Kaartamo Kettunen Kuustonen)  "Elämän haamu" (Kaartamo Kettunen Kuustonen)  "Fiiliksellä beibi" (Kaartamo Kettunen Kuustonen)  "Jerusalemiin"  "Aurora II"  "Abessinian koirat"  "Ei kyyneltäkään"  "Voimaa hain"  "Putoan taivaisiin"  "Totuuden henki" (Kaartamo Kettunen Kuustonen)  "Heinillä härkien kaukalon" (Anna Eriksson, Mikko Kuustonen, Samuli Edelmann, * * Tiktak, Janne Raappana)  "Ilona" (Kaartamo Kettunen Kuustonen)  "Ainoain"  "Tulimaan tango"  "Pysy lujana nyt"  "Paratiisiin"  "Veli älä jätä" (Samuli Edelmann & Mikko Kuustonen)  "Työlaulu" (SF Blues feat Mikko Kuustonen)  "Vanha vaiva" (SF Blues feat Mikko Kuustonen)  "Elvis"  "Hietaniemi"  "Pohjanmaa"  "Kesäyön unelmat" (Ile Kallio & vierailevat solistit (Mikko Kuustonen, Anssi Kela, Jorma Kääriäinen))  "Kirje" (Ile Kallio & vierailevat solistit (Mikko Kuustonen, Anssi Kela, Jorma Kääriäinen))  "Tyyneyttä"  "Tyttäreni" (Jukka Perko & Mikko Kuustonen)  "Ilmansuunnat" (Jukka Perko & Mikko Kuustonen)  "Leivotaan, leivotaan" (Marja Tyrni feat Mikko Kuustonen & Nenäpäivä Ensemble)  "Unihiekkaa"  "Ainutlaatuinen"  "Jouluenkeli" (Club for Five, Mikko Kuustonen ja Tapiolan kuoro)  "Saat syttymään"  "Kohtalon oma"  "Viimeisen kerran"  "Woyzeck"  "Kaipuu"  "Sinä olet minä"  "Anna mennä Anna"  "Karhupuisto"  "Revitty taivas"  "Tuu pois piilosta"  "Huoneen täydeltä pyhää"  "Joulu on muualla"  "Pysyn tässä" 
Muuta:  Diskografia
Autismiliitto

| Autismiliitto ry |
| --- | --- |
Perustettu:  1997
Toimiala:  etujärjestö
Kotipaikka:  Helsinki
Toiminta-alue:  valtakunnallinen
Puheenjohtaja:  Päivi Norvapalo
Aiheesta muualla
Sivusto
Infobox OKNimi-testi OK: 
Autismiliitto ry  (vanhalta nimeltä Autismi- ja Aspergerliitto ry)  on vuonna 1997 perustettu autismikirjon henkilöiden ja heidän perheidensä etujärjestö, joka on myös autismikirjon yhdistysten kattojärjestö. Liittoon kuuluu 25 jäsenyhdistystä (2014), ja näissä on yhteensä noin 3 500 henkilöjäsentä (2014).
Autismiliitto on SOSTEn jäsenjärjestö.
Autismiliiton keskeisiä toimintatapoja ovat:
autismikirjolaisten kuntoutus-, koulutus- ja työllistymismahdollisuuksiin vaikuttaminen
lainsäädännöllinen ja sosiaalipoliittinen edunvalvonta
autismikirjosta tiedottaminen
alan koulutuksen järjestäminen
autismikirjoon liittyvän työn koordinointi
jäsenyhdistysten toiminnan tukeminen
Autismi- ja Aspergerliittoon perustettiin vuonna 2007 Empowerment-projekti, jonka tarkoituksena oli toimia siltana Autismi- ja Aspergerliiton, paikallisyhdistysten, vertaisryhmien ja muiden autismikirjolaisten välillä. Empowerment-projekti julkaisi muuan muassa vuonna 2009 perustettua Puoltaja-verkkolehteä ja vastasi kerran vuodessa järjestettävistä valtakunnallisista Empowerment-päivistä. Empowerment-projekti lakkautettiin vuonna 2010, jolloin Puoltajan toimittaminen ja Empowerment-päivien järjestäminen muuttuivat vapaaseen kansalaistoimintaan perustuviksi hankkeiksi. Empowerment-päivien järjestämisvastuu siirtyi vuonna 2015 Suomen Asperger-yhdistykselle (ASY).
Aiheesta muualla

Autismi- ja Aspergerliiton kotisivut
Empowerment-toimikunta
Puoltaja-verkkolehti
Tarzan ja kultaleijona

| Tarzan ja kultaleijona> Tarzan and the Golden Lion |
| --- | --- |

Alkuperäisteos
Kirjailija:  Edgar Rice Burroughs
Kuvittaja:  J. Allen St. John
Kieli:  englanti
Genre:  seikkailu
Kustantaja:  A. C. McClurg
Julkaistu:  1923
Ulkoasu:  sidottu/nidottu
Sivumäärä:  333
ISBN:  NA
Suomennos
Suomentaja:  Seppo Ilmari
Kustantaja:  Karisto WSOY Kirjapaja
Julkaistu:  Karisto (1925)
Sivumäärä:  260
ISBN:  951-26-3584-4

Edeltävä:  Kauhea Tarzan
Seuraava:  Tarzan ja pikkuväki
Löydä lisää kirjojaKirjallisuuden teemasivulta
Tarzan ja kultaleijona (engl. Tarzan and the Golden Lion) on Edgar Rice Burroughsin Tarzan-sarjan yhdeksäs teos, jonka alkuperäinen englanninkielinen painos julkaistiin 1923. Suomen kielellä teos julkaistiin 1925. Kirjan pohjalta tehtiin 1927 elokuva Tarzan and the Golden Lion.
Juoni

Tarzan on paluumatkalla kotiin löydettyään edellisessä kirjassa perheenjäsenensä Janen ja Korakin. Matkalla he törmäävät orpoon leijonanpentuun, jonka he päättävät ottaa mukaansa. Waziri-heimon ansiosta Tarzanin talo on jälleen pystyssä saksalaisten tuhottua sen aikaisemmin. Pihallaan Tarzan kasvattaa leijonasta, Jad-bal-jasta, mustaharjaisen kultaleijonan.
Tarzan huumataan ja joutuu vankina Opariin. Siellä ylipapitar La toimii vastoin kansansa tahtoa ja pelastaa Tarzanin. Heidän täytyy kuitenkin paeta alempien pakanapappien vihaa ja  La opastaa Tarzanin Timanttilaaksoon, joka on gorillojen valtakuntaa. Hyväksi onneksi Jad-bal-ja seuraa heitä. Valitettavasti Esteban Miranda, joka aina on halunnut löytää Oparin, lähtee seuraamaan leijonaa.
Aiheesta muualla

Tarzan ja kultaleijona (Arkistoitu – Internet Archive) Gutenberg-projektissa (englanniksi)
Teräketjuöljy

Moottorisahan teräketjuöljyn lisääminen.
Teräketjuöljy on moottorisahan teräketjun ja laipan voiteluun tarkoitettua voiteluöljyä, jonka tärkein tehtävä on vähentää laipan ja teräketjun välistä kulumista. Teräketjuöljyistä löytyy mineraalipohjaisia ja synteettisiä vaihtoehtoja, muuten mitään yhteistä laatuluokitusstandardia ei teräketjuöljyille ole. Valmistaja saattaa erikseen ilmoittaa millaiseen käyttöön öljy on tarkoitettu ja mitä ominaisuuksia sillä on. Teräketjuöljyä voidaan valmistaa esimerkiksi uusiotuotantona; puhdistamalla ja uudelleen lisäaineistamalla käytettyä hydrauliikka- vaihteisto- ja turbiiniöljyä.
Teräketjuöljyä vapautuu luontoon moottorisahan terän pyöriessä. Mikäli joudutaan sahaamaan esimerkiksi lähdevesialueella, pitää huolehtia ettei teräöljyä pääse lähteeseen. Metsäntutkimuslaitoksen tutkimuksessa on selvitetty, että mänty- ja rypsiöljypohjaiset teräketjuöljyt hajosivat mineraalipohjaisia nopeammin luonnossa. Pienien öljypäästöjen ei havaittu vaikeuttavan taimien kasvua, mutta mineraaliöljyjen havaittiin aiheuttavan joillekin ihmisille silmäoireita tai allergisia reaktioita.
Barilius pectoralis

| Barilius pectoralis> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Särjet Cyprinidae
Alaheimo::  Danioninae
Suku::  Barilius
Laji::  pectoralis
Kaksiosainen nimi
 Barilius pectoralis  Husain, 2012 
Katso myös
   Barilius pectoralis Wikispeciesissä  
Infobox OKNimi-testi OK: 
Barilius pectoralis on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 8,1 senttimetrin mittaiseksi. Lajia tavataan ainoastaan Intiasta.
Tervon yhtenäiskoulu

| Tervon yhtenäiskoulu |
| --- | --- |
Sijainti:  Kirkkotie 5, 72210 Tervo
Koordinaatit:  62.9524°N, 26.7535°E
Tyyppi:  suomenkielinen yhtenäiskoulu
Rehtori:  Kimmo Honkanen
Luokat:  0-9
Oppilaita:  92 (2021-2022, peruskoululaiset, lisäksi esikoululaisia)
Verkkosivut
Tervon yhtenäiskoulu on Tervon kirkonkylässä toimiva yhtenäiskoulu (luokka-asteet 0-9).
Vuonna 2015 uutisoitiin, että oppilasmäärien pienennyttyä opetus on keskitetty yhteen koulukiinteistön rakennukseen, aiempaan yläkouluun. Esi- ja alakoululaisten opetus oli tarkoitus järjestää yhdysluokissa. Tilastokeskuksen mukaan koulua kävi vuonna 2016 yhteensä 102 peruskoululaista.
Attica (elokuva)

| Attica |
| --- | --- |

Ohjaaja:  Marvin J. Chomsky
Käsikirjoittaja:  James S. Henerson
Perustuu:  Tom Wickerin kirjaan A Time to Die: The Attica Prison Revolt.
Tuottaja:  Louis Rudolph
Säveltäjä:  Gil Mellé
Kuvaaja:  Don Birnkrant
Leikkaaja:  Paul Lamastra
Pääosat:   Henry Darrow  Charles Durning  Joel Fabiani 
Valmistustiedot
Valmistusmaa:  Yhdysvallat
Tuotantoyhtiö:   ABC Circle Films  American Broadcasting Company 
Kesto:  97 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Attica (myös Attican vankilakapina) on vuonna 1980 ensi-iltansa saanut televisioon tehty draamadokumentti, joka kertoo syyskuussa 1971 New Yorkin osavaltiossa tapahtuneesta Attican vankilan vankilakapinasta. Elokuvan on ohjannut Marvin J. Chomsky.
Kapinaan johtaneet tapahtumat

Elokuva on draamadokumentti joka tehtiin televisioon. Se käsittelee 9. syyskuuta 1971 Attican vankilassa alkanutta vankilakapinaa jossa vangit ottivat 38 vartijaa panttivangeiksi. Vangit kapinoivat vartijoiden mielivaltaa ja huonoja vankilaoloja vastaan. He eivät esimerkiksi saaneet käydä kun kerran viikossa suihkussa ja rullan wc-paperia kerran kuussa. Kapinan johtajat laativat luettelon vaatimuksista. Niihin kuuluivat paremmat vankilaolot, uskonnonvapauden lisääminen, postin sensuurin lopettaminen ja laajemmat puhelimen käyttöoikeudet. Vangit pyysivät joitakin tunnettuja ihmisiä neuvottelijoiksi ja tarkkailijoiksi. Heihin kuului muun muassa New York Timesin kolumnisti Tom Wicker.
Kapina oli kuitenkin päätetty lopettaa hyökkäämällä vankilaan. Vangeille esitettiin uhkavaatimus antautumisesta 13. syyskuuta aamulla. He eivät siihen suostuneet ja helikopterit alkoivat pudottaa vankilaan kyynelkaasua vähän ennen kello 10, jonka jälkeen poliisi ja vartijat hyökkäsivät vankien hallussa pitämälle alueelle ja aloittivat silmittömän tulituksen. Tulituksessa kuoli vankeja 29 ja panttivankeja 10, jonka lisäksi 89 ihmistä haavoittui. Suurin osa kuoli heti alussa, mutta osa vangeista oli tapettu ensimmäisen tulituksen jälkeen. Vankilaviranomaiset väittivät että vangit olivat tappaneet vartijat jotka kuolivat, mutta ruumiinavaukset osoittivat päin vastaista.
Oikudenkäynnit korvauksista

Vuonna 1974 1281 vankia nosti vankilaa ja valtion virkamiehiä vastaan ryhmäkanteen jossa he vaativat 2,8 miljardin dollarin korvauksia. Meni kuitenkin 18 vuotta ennen kun kanne pääsi oikeuteen asti ja sen jälkeen vielä viisi vuotta ennen kun päästiin neuvottelemaan vahingonkorvauksista. Vasta vuonna 2000 tammikuussa New Yorkin osavaltio, entiset ja nykyiset vangit sopivat 8 miljoonan dollarin korvauksista.
Näyttelijät

| 0 | 1 | 2 |
| --- | --- | --- |
|  Henry Darrow  | … |  Herman Badillo   |
|  Charles Durning  | … |  komissaari Russell Oswald   |
|  Joel Fabiani  | … |  senaattori Gordon Conners   |
|  Morgan Freeman  | … |  Hap Richards   |
|  George Grizzard  | … |  Tom Wicker   |
|  David Harris  | … |  T.J.   |
|  Roger E. Mosley  | … |  Frank Green   |
|  Arlen Dean Snyder  | … |  päällikkö Vince Mancusi   |
|  Glynn Turman  | … |  Raymond Franklin   |
|  Anthony Zerbe  | … |  William Kunstler   |
|  Noble Lee Lester  | … |  Bobby Seale   |
|  Andrew Duncan  | … |  Lt. Driscoll   |
|  Paul Lieber  | … |  Art Silve   |
|  William Flatley  | … |  Dudley   |
|  Ron Foster  | … |  Leon Clay   |
|  Earl Rowe  | … |  kapteeni Cowan   |
|  Maurice Woods  | … |  Lumumba   |
Lähde:
Vastaanotto

Helsingin Sanomien Mikael Fränti kirjoitti Attican tv-esityksen alla 1983 sen vaikuttavan laskelmoidulta, kovalta, siekailemattomalta ja kyseenalaiselta: ”Kuusi minuuttia kestävä tulitus on näin jälkeenpäinkin kauheaa katsottavaa.” Video-oppaassa vuodelta 1994 Kari Hintikka kutsuu elokuvaa otteensa pitäväksi mutta hieman yksioikoiseksi panttivankidraamaksi ja antaa sille kolme tähteä viidestä, mikä vastaa sanallista arviota ”hyvä”.
Aiheesta muualla

Attica 1980 Letterboxd. Viitattu 21.5.2021. (englanniksi)
Kauffman, Gretel; Tarkistajat Coleman, Anne & Walls, Robert: Attica!: Representations of the 1971 Prison Riot in Local and National Journalism.  (Gretel Kauffman thesis)  University of Notre Dame, 1.4.2016.  Teoksen verkkoversio (viitattu 21.5.2021).
Teen Top

L-R
Niel, Chunji, L.Joe, C.A.P, Changjo, Ricky
Teen Top (kor.틴탑) on eteläkorealainen poikabändi, johon kuuluu viisi jäsentä. Bändi debytoi TOP Median alaisuudessa 10. Heinäkuuta 2010 kappaleellaan Clap julkaisten samalla debyyttialbuminsa Come into the World, jonka jälkeen he ovat julkaisseet yksitoista muuta albumia Koreassa. Alkuvaiheessa, ennen virallista fan club nimeä, bändi kutsui fanejaan Andromeda nimellä, mutta myöhemmin fanien virallinen nimi vaihtui Angeliksi ja virallinen faniryhmän väri on laventeli.
Elämänura

Ricky ja Niel olivat kummatkin lapsinäyttelijöitä. Niel debytoi musikaalissa Please, missä hän esitti nuorempaa versiota Joo Wonin roolista. Ricky debytoi Seo Taijin musiikkivideolla Human Dream ja myöhemmin esitti nuorempaa versiota Song Seung-heonin hahmosta Love Songissa. Neljä Teen Topin jäsentä (Changjo, Niel, C.A.P ja L.Joe) osallistuivat avoimeen Lotte World koe-esiintymiseen, josta heidät valittiin TOP Median alaisuuteen harjoittelemaan. Chunji ja Ricky valittiin bändiin yksityisten koe-esiintymisten kautta. L.Joe osallistui kahdesti koe-esiintymiseen, ennen kuin hänet valittiin harjoittelemaan muiden mukaan TOP Median alaisuuteen.
Jäsenet

| 0 | 1 | 2 | 3 | 4 |
| --- | --- | --- | --- | --- |

| Esiintymisnimi | Esiintymisnimi | Syntymänimi  | Syntymänimi  | syntymäaika |
| Romanisointi | Hangul | Romanisointi | Hangul | syntymäaika |
| C.A.P | 캡 | Bang Min-soo | 방민수 | 4. Marraskuu 1992 |
| Chunji | 천지 | Lee Chan-hee | 이찬희 | 5. lokakuuta 1993     |
| Niel | 니엘 | Ahn Daniel | 	안다니엘 | 16. Elokuu 1994 |
| Ricky | 리키 | Yoo Chang-hyun | 유창현 | 27. helmikuuta 1995 |
| Changjo | 창조 | Choi Jong-hyun | 최종현 | 16. Marraskuu 1995 |
Aiheesta muualla

Kuvia tai muita tiedostoja aiheesta Teen Top Wikimedia Commonsissa
Babol

| Babol (بابل, Bābol) |
| --- | --- |

 Babol
 Koordinaatit: 36.5399°N, 52.6776°E 
Valtio:  Iran
Provinssi:  Mazandaran
Väkiluku (2011)  ():  219 467
Aikavyöhyke:  UTC+3:30
Postinumero:  48xxx-xxxxx
Suuntanumero(t):  +98 111
 
 www.babolcity.ir 
Infobox OKVirheellinen NIMI-arvo: 
Babol tai Bābol (pers. ‏بابل‎, Bābol, joskus Bābul, aiemmin Bārfurush) on kaupunki Pohjois-Iranin Mazandaranin provinssissa Baboljoen varrella, 24 kilometriä Kaspianmerestä etelään.
Kaupungin väkiluku on kasvanut seuraavasti: 36 194 (1956), 49 973 (1966), 68 059 (1976), 115 320 (1986), 137 348 (1991), 158 346 (1996), 201 335  (2006) ja 219 467 (2011).